Sør-Odal prestegård

Sør-Odal prestegård eller Strøm prestegård ligger rett vest for Strøm kirke.

Både kirke og prestegård har røtter tilbake til middelalderen. Bygningene på prestegården er av varierende alder. Hovedbygningen fra 1818 er et laftebygg i to etasjer med stående panel utvendig. Stilen er empire. Forpakterboligen antas å være fra litt før midten av 1800-tallet, og stabburet er fra 1791. Bryggerhuset er fra 1920-årene, og en driftsbygning er oppført i 1924. Det finnes også vognskjul og smie. Gården er i drift som forpaktningsbruk.

Prestegården er regnet for å ha høy kirkelig kulturverdi. En rekke av bygningene er fredet.

 Kilder 
 Sør-Odal prestebolig hos Allstad


 Eksterne lenker 

 Sør-Odal prestgård (norskegarder.no)

Kategori:Prestegårder i Norge
Kategori:Kulturminner i Sør-Odal
Kategori:Gårder i Sør-Odal